Harlani maakond (Kentucky)

pisi|Black Mountain
Harlani maakond (Harlan County) on maakond Ameerika Ühendriikides Kentucky osariigis.

Maakonna halduskeskus on Harlan ja suurim linn Cumberland.

Maakonna pindala on 1210 km². Veepindala on 6 km². Maakonna kõrgeim punkt on 1263 meetri kõrgune Black Mountain, mis on ühtlasi kõrgeim mägi Kentucky osariigis. Kagus ja idas piirneb maakond Virginia osariigiga.

2020. aasta rahvaloenduse järgi elas maakonnas 26 831 inimest. 2010. aasta rahvaloenduse järgi oli linnas 29 278 elanikku, aastal 2000 33 202.

Harlan on üks Ühendriikide "märgadest maakondadest" (moist county), mis tähendab, et alkohoolsete jookide müük on selle territooriumil keelatud ("kuiv maakond", dry county), v.a "märjas linnas" Cumberlandis. Maakonna halduskeskuses tohivad alkoholi kohapeal müüa vaid üle 100 inimese mahutavad restoranid.

 Naabermaakonnad 
 Perry maakond (põhjas)
 Letcheri maakond (kirdes)
 Wise'i maakond (Virginia) (idas)
 Lee maakond (Virginia) (kagus)
 Belli maakond (edelas)
 Leslie maakond (loodes)

 Ajalugu 
Harlani maakond moodustati 28. jaanuaril 1819 Floydi ja Knoxi maakonna osadest. Maakond on saanud nime Kentucky ühe esimese asuniku Silas Harlani järgi.

20. sajandil oli piirkond tuntud söekaevurite ja kaevanduste omanike vaheliste töötülide tõttu. Neist töölisrahutustest tuntum on 1930. aastatel väldanud Harlani maakonna sõda (Harlan County War). 1950. aastatel hakkasid söekaevandused alla käima ning paljud kaevurid kaotasid töö. See viis elanike lahkumiseni ja üldisema majanduslanguseni, mis on teinud Harlanist ühe USA vaeseima maakonna.

Tippajal, 1940. aasta rahvaloenduse ajal, elas maakonnas 75 275 inimest, kuid nüüdseks on elanike arv vähenenud 50 000 võrra.

 Linnad 
 Benham (2020. aasta seisuga 512 elanikku)
 Cumberland (1947 elanikku)
 Evarts (859 elanikku)
 Harlan (halduskeskus; 1776 elanikku)
 Loyall (638 elanikku)
 Lynch (658 elanikku)

Maanteed
 20px U.S. Highway 421
 20px U.S. Highway 119
 20px Kentucky Route 38
 20px Kentucky Route 160

 Viited 

 Välislingid 
 Harlani maakonna koduleht (inglise keeles)

Kategooria:Kentucky maakonnad